بيرطراند راسل
{{معلومات شخص}}
'''بيرطراند أرثر ويليام راسل''' (مزيود ف 18 ماي 1872، مات ف 2 فبراير 1970) هوّا [[فيلسوف]]، [[ماطيماتيسيان]]، ؤ [[عالم موسوعي]] [[لمملكة لمتحدة|بريطاني]]. لأعمال ديالو كانو سيرتو ف ل[[لفلسفة|فلسفة]]، [[لماط]] ؤ [[لوجيك|لّوجيك]]، ؤ كان عندهوم تأتير كبير على [[نضرية د لمجموعات]]، [[لانݣويستيك|لّانݣويستيك]]، [[دكاء صطيناعي|دكاء صّطيناعي]]، [[صيونص د لإدراك]]، [[لانفورماتيك]]، ؤ بزاف د لفروع د [[فلسفة تحليلية|لفلسفة تّحليلية]] بحال [[لفلسفة د لماط]]، [[لفلسفة د لوغة|لفلسفة د لّوغة]]، ل[[إيپيستيمولوجيا]]، ؤ [[لميطافيزيك]]. كان راسل أيضا [[موتقاف]] عومومي، [[توارخي]]، [[نقد جتيماعي|ناقد جتيماعي]]، [[أكتيڤيزم|ناشط سياسي]]، ؤ خدا ل[[جايزة نوبل د لأداب|جايزة د نوبل د لأداب]] ف 1950.<ref>{{Cite book
|url=https://archive.org/details/lifeofbertrandru00clar/page/119
|trans-title=لحياة ديال بيرتراند راسل
|title=The Life of Bertrand Russell
|publisher=كنوپف
|year=1976
|isbn=978-0-394-49059-5
|page=[https://archive.org/details/lifeofbertrandru00clar/page/119 119]
}}</ref>

راسل كيتّعتابر من أعضم لعولاما د لّوجيك ف [[لقرن 20]]، ؤ واحد من لمؤسسين ديال لفلسفة تّحليلية، معا فلاسفة خرين بحال [[ݣوطلوب فريݣي]]، [[جورج إدوارد مور]]، ؤ تلميدو [[لودڤيك ڤيتݣنشطاين]]. راسل ؤ مور كانو لقادا د تّورة لفيكرية لبريطانية على [[لفلسفة لميتالية|لمدراسة لميتالية]]، ؤ معا لؤستاد ديالو [[ألفريد نورث وايتهاد]]، راسل ألّف لكتاب د [[پرينكيپيا ماطيماتيكا]] ؤلا ''لمبادئ د لماط''، لي كانت أهم محاولة ل ختيزال لماط كامل ف لقواعد د [[لوجيك|لّوجيك]].<ref name="stanford">{{Cite web
|url=https://plato.stanford.edu/entries/russell/
|language=en
|title=موسوعة سطانفورد د لفلسفة، بيرطراند راسل
|archive-url=https://web.archive.org/web/20230926044206/https://plato.stanford.edu/entries/russell/
|archive-date=2023-09-26
|accessdate=2022-01-09
|url-status=live
}}</ref>

راسل كتب حتا ف مواضيع جتيماعية ؤ سياسية، ؤ كيتقارن بزاف ب [[ڤولطير]]، حيت بجوج كانو عندهوم كتابات فلسافية عميقة ؤ ف نفس لوقت كانت عندهوم شعبية كبيرة عند جمهور عريض بسباب لكتابات ديالهوم لي موجّهة ل لعامة. راسل عتابر [[لحرب لعالمية الجاوجة|لحرب لعالمية تّانية]] ضد [[ألمانيا نازية|ألمانيا نّازية]] بلي كانت ''أهون شّرور''، ؤ كان ضد [[روسيا تحت سطالين|دّيكتاتورية سّطالينية]]، ؤ كان من لموساندين ديال [[تحياد نووي|تحياد سّلاح نّووي]]. راسل بقا ناشط كا موتقاف عومومي حياتو كلها حتا مات على عمر د 97 عام.<ref name="stanford"/>

== حياتو ؤ لكاريير ديالو ==
برطراند راسل تزاد ف 1872، ف ريڤنزكروفت ف [[تريليك]]، [[إقليم مونماوثشر]]، ف شّرق د [[ويلز]]. على عمر د عاماين ماتت ختو ؤ مو، ؤ عاماين مورا داكشي ف 1876 مات بّاه. غادي ياخدو جدّو [[لورد دجون راسل]]، لي كان واحد لوقت [[رئيس لوزارا|رائيس د لووزارا]] ف بريطانيا، باش يتربّا معاه. جدّو غادي يموت حتا هوّا مورا عاماين، ؤ غادي تّكلف جدّاتو ب تّربية ديالو ف [[لندن|لوندريس]]. ف 1883، برطراند بدا يتعلّم [[تسطار|تّسطار]] من عند خوه فرانك. ف 1890 بدا يقرا ف جامعة [[ترينيتي كوليدج]]، ؤ تماك تلاقا ب ؤستادو [[ألفريد نورث وايتهاد]].<ref name="stanford"/>

ف 1893 خدا [[ليصونص]] ديالو ف [[لماط]]، ؤ عام مورا داكشي تعيّن [[أطاشي]] ديپلوماسي د بريطانيا ف [[باريز|پاري]]، ؤ تجوج ب [[أليس پيرصال سميث]]. ف 1895، بدا كيقرا ف [[جامعة برلين]]. ؤ ف 1896 ولّا موحاضير ف [[مدراسة لندن د لقتيصاد]]، ؤ دار موحاضرات ف [[الولايات المتاحدة د ميريكان|لميريكان]] ف [[جامعة دجونز هوپكينز]] ؤ [[جامعة برين ماور]]. ف 1899 بدا كيقري ف ترينيتي كوليدج. ف 1901، ولّا موحاضير ف [[لجامعة د كامبريدج|جامعة كامبريدج]]، ؤ ف نفس لعام كتاشف [[لپاراضوكس د راسل]]. ف 1905 راسل طوّر أهم موساهمة ديالو ف [[لانݣويستيك|لّانݣويستيك]]، لي هيّا [[نضرية د توصيفات|نّضرية د تّوصيفات]].<ref name="stanford"/>

راسل ترشح تلاتة د لمرات ل [[برلمان نݣليزي|لبرلمان نّݣليزي]] ف 1907، 1922 ؤ 1923 ؤ فشل فيهوم كاملين. طلّق ؤ تجوج شحال من مرة، زار بزاف د لبلدان منها [[روسيا]]، [[الشينوا|شّينوا]]، [[الجاپون|جّاپون]] ؤ [[ؤسطراليا]]، ؤ عطا موحاضرات ف جامعات ف [[فرانسا]]، [[لمملكة لمتحدة|نّݣليز]] ؤ [[الولايات المتاحدة د ميريكان|لميريكان]]. خدا شلا جوايز، منها [[ميدالية دي مورݣان]] ف 1932، [[ميدالية سيلڤيستر]] ف 1934، [[جايزة كالينݣا]] ف 1957، [[جايزة لقدس]] ف 1963 ؤ [[جايزة نوبل د لأداب]] كا ''عتيراف ب كتاباتو لمتنوعة ؤ لهامّة لي كاتنتاصر ل لقيام لإنسانية ؤ ل لحرية د لفيكر''.<ref name="stanford"/>

== لأعمال ديالو ==
برطراند راسل عندو عشرات د لأعمال منشورين مابين 1896 ؤ 1969، من بينهوم:
* {{مرجع كتاب|title=German Social Democracy|year=1896|trans-title=دّيموقراطية شّتيراكية لألمانية}}
* {{مرجع كتاب|title=An Essay on the Foundations of Geometry|year=1897|trans-title=مقالة على سّاس د تّسطار}}
* {{مرجع كتاب|title=A Critical Exposition of the Philosophy of Leibniz|year=1900|trans-title=تقديم نقدي ل لفلسفة د لايبنيتس}}
* {{مرجع كتاب|title=The Principles of Mathematics|year=1903|trans-title=لمبادئ د لماط}}
* {{مرجع كتاب|title=Philosophical Essays|year=1910|trans-title=مقالات فلسافية}}
* {{مرجع كتاب|title=Principia Mathematica|year=1910-1913|trans-title=پرينكيپيا ماطيماتيكا}}
* {{مرجع كتاب|title=[[لپروبليمات د لفلسفة (كتاب)|The Problems of Philosophy]]|year=1912|trans-title=لپروبليمات د لفلسفة}}
* {{مرجع كتاب|title=Our Knowledge of the External World as a Field for Scientific Method in Philosophy|year=1914|trans-title=لمعرفة ديالنا ب لعالم لبراني كا مجال ديال لمنهج لعلمي ف لفلسفة}}
* {{مرجع كتاب|title=Justice in War-time|year=1916|trans-title=لعدالة ف وقت لحرب}}
* {{مرجع كتاب|title=Introduction to Mathematical Philosophy|year=1919|trans-title=تقديم ل لفلسفة د لماط}}
* {{مرجع كتاب|title=The Analysis of Mind|year=1921|trans-title=تحليل لعقل}}
* {{مرجع كتاب|title=The Problem of China|year=1922|trans-title=لموشكيلة د شّينوا}}
* {{مرجع كتاب|title=Free Thought and Official Propaganda|year=1922|trans-title=لفيكر لحور ؤ لپروپاݣاندا رّسمية}}
* {{مرجع كتاب|title=The ABC of Atoms|year=1923|trans-title=لّيفبا د دّرات}}
* {{مرجع كتاب|title=The ABC of Relativity|year=1924|trans-title=لّيفبا د نّسبية}}
* {{مرجع كتاب|title=What I Believe|year=1925|trans-title=باش كانآمن}}
* {{مرجع كتاب|title=On Education, Especially in Early Childhood|year=1926|trans-title=على تّعليم، سيرتو ف لبدية د صّغُر}}
* {{مرجع كتاب|title=The Analysis of Matter|year=1927|trans-title=تحليل لمادة}}
* {{مرجع كتاب|title=Why I Am Not a Christian|year=1927|trans-title=علاش أنا ماشي مسيحي}}
* {{مرجع كتاب|title=Selected Papers of Bertrand Russel|year=1927|trans-title=مقالات مختارة ديال برطراند راسل}}
* {{مرجع كتاب|title=Marriage and Morals|year=1929|trans-title=جّواج ؤ لأخلاق}}
* {{مرجع كتاب|title=Education and the Social Order|year=1932|trans-title=تّعليم ؤ نّيضام جّتيماعي}}
* {{مرجع كتاب|title=Freedom and Organization, 1814–1914|year=1934|trans-title=لحرية ؤ تّنضيم}}
* {{مرجع كتاب|title=Religion and Science|year=1935|trans-title=دّين ؤ صّيونص}}
* {{مرجع كتاب|title=Which Way to Peace?|year=1936|trans-title=إينا طريق ل سّلام}}
* {{مرجع كتاب|title=Power: A New Social Analysis|year=1938|trans-title=لقوة: تحليل جتيماعي جديد}}
* {{مرجع كتاب|title=An Inquiry into Meaning and Truth|year=1940|trans-title=تحقيق ف لمعنى ؤ لحاقيقة}}
* {{مرجع كتاب|title=The Bomb and Civilisation|year=1945|trans-title=لقنبولة دّرية ؤ لحضارة}}
* {{مرجع كتاب|title=[[تاريخ لفلسفة لغربية (كتاب)|A History of Western Philosophy and Its Connection with Political and Social Circumstances from the Earliest Times to the Present Day]]|year=1945|trans-title=تاريخ لفلسفة لغربية ؤ علاقتها ب ضّوروف سّياسية ؤ جّتيماعية من زّمانات لّولة حتال دابا}}
* {{مرجع كتاب|title=Human Knowledge: Its Scope and Limits|year=1948|trans-title=لمعرفة د بنادم: لإمكانيات ؤ لحدود ديالو}}
* {{مرجع كتاب|title=Authority and the Individual|year=1949|trans-title=سّلطة ؤ لفرد}}
* {{مرجع كتاب|title=New Hopes for a Changing World|year=1951|trans-title=أمال جديدة ل عالم كيتبدل}}
* {{مرجع كتاب|title=The Impact of Science on Society|year=1952|trans-title=تّأتير د صّيونص ف لمجتمع}}
* {{مرجع كتاب|title=Satan in the Suburbs and Other Stories|year=1953|trans-title=شّيطان ف ضّواحي ؤ قيصاص خرين}}
* {{مرجع كتاب|title=Human Society in Ethics and Politics|year=1954|trans-title=لمجتمع د بنادم ف لأخلاق ؤ سّياسة}}
* {{مرجع كتاب|title=Logic and Knowledge: Essays 1901–1950|year=1956|trans-title=لّوجيك ؤ لمعرفة: مقالات 1901 تال 1950}}
* {{مرجع كتاب|title=Understanding History and Other Essays|year=1958|trans-title=لفهم د تّاريخ ؤ مقالات خرين}}
* {{مرجع كتاب|title=The Will to Doubt|year=1958|trans-title=لإرادة د شّك}}
* {{مرجع كتاب|title=Common Sense and Nuclear Warfare|year=1959|trans-title=تّخمام لمشاع ؤ لحرب نّووية}}
* {{مرجع كتاب|title=My Philosophical Development|year=1959|trans-title=تّطور لفلسافي ديالي}}
* {{مرجع كتاب|title=Wisdom of the West: A Historical Survey of Western Philosophy in Its Social and Political Setting|year=1959|trans-title=لحكمة د لغرب: مسح تاريخي ديال لفلسفة لغربية ف لخلفية جّتيماعية ؤ سّياسية ديالها}}
* {{مرجع كتاب|title=Bertrand Russell Speaks His Mind|year=1960|trans-title=برطراند راسل كيهضر بصراحة}}
* {{مرجع كتاب|title=Fact and Fiction|year=1961|trans-title=لواقعة ؤ لخيال}}
* {{مرجع كتاب|title=Has Man a Future?|year=1961|trans-title=واش بنادم عندو موستقبال؟}}
* {{مرجع كتاب|title=Essays in Skepticism|year=1963|trans-title=مقالات على تّشكيكية}}
* {{مرجع كتاب|title=Unarmed Victory|year=1963|trans-title=نتيصار بلا سلاح}}
* {{مرجع كتاب|title=On the Philosophy of Science|year=1965|trans-title=على لفلسفة د صّيونص}}
* {{مرجع كتاب|title=War Crimes in Vietnam|year=1967|trans-title=لجرايم د لحرب ف ڤيطنام}}
* {{مرجع كتاب|title=The Autobiography of Bertrand Russell|year=1951-1969|trans-title=لوطوبيوݣرافيا د برطراند راسل}}

== مصادر ==
{{عيون}}

== لمزاود ==
* [https://librivox.org/author/1508?primary_key=1508&search_category=author&search_page=1&search_form=get_results لكتوبا د بيرطراند راسل ب ؤديو فابور]
* [https://gutenberg.org/ebooks/search/?query=bertrand+russel&submit_search=Go%21 لكتوبا د بيرطراند راسل فابور (تيكست)]

{{ضبط مخازني}}

[[تصنيف:بيرطراند راسل| ]]
[[تصنيف:زيادة 1872]]
[[تصنيف:وفيات 1970]]
[[تصنيف:كاتب بريطاني]]
[[تصنيف:ماطيماتيسيان]]
[[تصنيف:فيلسوف]]
[[تصنيف:ناس ربحو جايزة نوبل د لأدب]]
[[تصنيف:مقالات فيها مصدر و 3000 بايت]]
بيرطراند أرثر ويليام راسل (مزيود ف 18 ماي 1872، مات ف 2 فبراير 1970) هوّا فيلسوف، ماطيماتيسيان، ؤ عالم موسوعي بريطاني. لأعمال ديالو كانو سيرتو ف لفلسفة، لماط ؤ لّوجيك، ؤ كان عندهوم تأتير كبير على نضرية د لمجموعات، لّانݣويستيك، دكاء صّطيناعي، صيونص د لإدراك، لانفورماتيك، ؤ بزاف د لفروع د لفلسفة تّحليلية بحال لفلسفة د لماط، لفلسفة د لّوغة، لإيپيستيمولوجيا، ؤ لميطافيزيك. كان راسل أيضا موتقاف عومومي، توارخي، ناقد جتيماعي، ناشط سياسي، ؤ خدا لجايزة د نوبل د لأداب ف 1950.

راسل كيتّعتابر من أعضم لعولاما د لّوجيك ف لقرن 20، ؤ واحد من لمؤسسين ديال لفلسفة تّحليلية، معا فلاسفة خرين بحال ݣوطلوب فريݣي، جورج إدوارد مور، ؤ تلميدو لودڤيك ڤيتݣنشطاين. راسل ؤ مور كانو لقادا د تّورة لفيكرية لبريطانية على لمدراسة لميتالية، ؤ معا لؤستاد ديالو ألفريد نورث وايتهاد، راسل ألّف لكتاب د پرينكيپيا ماطيماتيكا ؤلا لمبادئ د لماط، لي كانت أهم محاولة ل ختيزال لماط كامل ف لقواعد د لّوجيك.

راسل كتب حتا ف مواضيع جتيماعية ؤ سياسية، ؤ كيتقارن بزاف ب ڤولطير، حيت بجوج كانو عندهوم كتابات فلسافية عميقة ؤ ف نفس لوقت كانت عندهوم شعبية كبيرة عند جمهور عريض بسباب لكتابات ديالهوم لي موجّهة ل لعامة. راسل عتابر لحرب لعالمية تّانية ضد ألمانيا نّازية بلي كانت أهون شّرور، ؤ كان ضد دّيكتاتورية سّطالينية، ؤ كان من لموساندين ديال تحياد سّلاح نّووي. راسل بقا ناشط كا موتقاف عومومي حياتو كلها حتا مات على عمر د 97 عام.

 حياتو ؤ لكاريير ديالو 
برطراند راسل تزاد ف 1872، ف ريڤنزكروفت ف تريليك، إقليم مونماوثشر، ف شّرق د ويلز. على عمر د عاماين ماتت ختو ؤ مو، ؤ عاماين مورا داكشي ف 1876 مات بّاه. غادي ياخدو جدّو لورد دجون راسل، لي كان واحد لوقت رائيس د لووزارا ف بريطانيا، باش يتربّا معاه. جدّو غادي يموت حتا هوّا مورا عاماين، ؤ غادي تّكلف جدّاتو ب تّربية ديالو ف لوندريس. ف 1883، برطراند بدا يتعلّم تّسطار من عند خوه فرانك. ف 1890 بدا يقرا ف جامعة ترينيتي كوليدج، ؤ تماك تلاقا ب ؤستادو ألفريد نورث وايتهاد.

ف 1893 خدا ليصونص ديالو ف لماط، ؤ عام مورا داكشي تعيّن أطاشي ديپلوماسي د بريطانيا ف پاري، ؤ تجوج ب أليس پيرصال سميث. ف 1895، بدا كيقرا ف جامعة برلين. ؤ ف 1896 ولّا موحاضير ف مدراسة لندن د لقتيصاد، ؤ دار موحاضرات ف لميريكان ف جامعة دجونز هوپكينز ؤ جامعة برين ماور. ف 1899 بدا كيقري ف ترينيتي كوليدج. ف 1901، ولّا موحاضير ف جامعة كامبريدج، ؤ ف نفس لعام كتاشف لپاراضوكس د راسل. ف 1905 راسل طوّر أهم موساهمة ديالو ف لّانݣويستيك، لي هيّا نّضرية د تّوصيفات.

راسل ترشح تلاتة د لمرات ل لبرلمان نّݣليزي ف 1907، 1922 ؤ 1923 ؤ فشل فيهوم كاملين. طلّق ؤ تجوج شحال من مرة، زار بزاف د لبلدان منها روسيا، شّينوا، جّاپون ؤ ؤسطراليا، ؤ عطا موحاضرات ف جامعات ف فرانسا، نّݣليز ؤ لميريكان. خدا شلا جوايز، منها ميدالية دي مورݣان ف 1932، ميدالية سيلڤيستر ف 1934، جايزة كالينݣا ف 1957، جايزة لقدس ف 1963 ؤ جايزة نوبل د لأداب كا عتيراف ب كتاباتو لمتنوعة ؤ لهامّة لي كاتنتاصر ل لقيام لإنسانية ؤ ل لحرية د لفيكر.

 لأعمال ديالو 
برطراند راسل عندو عشرات د لأعمال منشورين مابين 1896 ؤ 1969، من بينهوم:
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 مصادر 

 لمزاود 
 لكتوبا د بيرطراند راسل ب ؤديو فابور
 لكتوبا د بيرطراند راسل فابور (تيكست)

 
تصنيف:زيادة 1872
تصنيف:وفيات 1970
تصنيف:كاتب بريطاني
تصنيف:ماطيماتيسيان
تصنيف:فيلسوف
تصنيف:ناس ربحو جايزة نوبل د لأدب
تصنيف:مقالات فيها مصدر و 3000 بايت